**Mahmureală pe-ntuneric**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmbătat de două zile și trezit de-a mea vecină

Că de la atâta ploaie a rămas fără lumină

M-a rugat cu disperare să mă duc la dânsa-acasă,

C-avea hainele murdare și copiii toți la masă.

Somnoros și fără farmec, cam grețos așa se pare,

Dup-atâta mahmureală îi ofer o lumânare.

Tot privind-o printre pleoapa dezlipită de pupilă,

Sper că astăzi are-n suflet, pentru mine-un pic de milă.

Ea, atunci mai mânioasă își desface-acum mănușa

Și cu ochii plini de lacrimi, îmi trântește aspru ușa.

Înlemnit de tratamentul care mi-l oferă coana...

Mă ridic și plec alături spre a-i lumina icoana.

Ies pe ușă, vântul aspru mă izbește ca de stâncă

Mă ridic că sunt puternic, că am inima de frâncă

Dau să ciocăn la vecina să-nțeleg care-i dilema,

Încercând astfel acuma ca să îi rezolv problema.

Iese ea în pragul ușii și mă scoate de pe hartă

Cu lanterna mă orbește și cu-o scândură mă ceartă.

Deși nu-s așa bezmetic, tare fraged mi-e cojocul

Îi iau scândura din mână și o pun s-aprindă focul.

Îmi explică-apoi problema și-mi arată și panoul,

Stâlpul din ograda casei își pierduse-acum ecoul,

Doua fire încleștate stau de veghe cocoțate,

Nu tu scară, nu prăjină și tot vântul dintr-o parte.

Apoi eu voinic din fire mă cocoț ușor ca cioara,

Cu un clește trag de fire, să îi luminez cămara.

Reușesc să rup blestemul care-a îngropat lumina

Și să-mi bucur pentru-o clipă în sfârșit acum vecina!

Georgian Ionut Zamfira 30.06.2021